તમે ક્યારેય સાપસીડીની ગેમ રમ્યા છો? (ના, આ તો એની મોબાઇલ-ઍપ ડાઉનલોડ ન કરી હોય તો ન રમ્યા હો એવુંય બની શકે) હા, તો એ સાપસીડીની ગેમ કરતાંય વધારે ઊથલપાથલ આ ફિલ્મમાં થાય છે. ફરક માત્ર એટલો જ છે કે અહીં બધા સાપ જ છે, સીડી ક્યાંય છે જ નહીં. બધા સાપ એકબીજા સામે ફૂંફાડા જ મારતા રહે છે. ઠંડાં પીણાં બનાવતો મુંબઈનો મોટો ઉદ્યોગપતિ આદિત્ય દીવાન (શર્મન જોષી) તેની નાગણ જેવી કમનીય પત્ની સિયા (ઝરીન ખાન) સાથે સુખી છે. બન્ને ખાનગીમાં જૂનાં ફિલ્મી ગીતો પર ઇરૉટિક નાગિન-ડાન્સ પણ કરતાં રહે છે.